**DĖL PRITARIMO ROKIŠKIO RAJONO NEFORMALIOJO ŠVIETIMO ĮSTAIGŲ**

**2019 METŲ VEIKLOS ATASKAITOMS**

2020 m. gegužės 29 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Rokiškio rajono savivaldybės taryba n u s p r e n d ž i a:

 Pritarti šių Rokiškio rajono savivaldybės neformaliojo švietimo įstaigų 2019 metų veiklos ataskaitoms:

 Rokiškio choreografijos mokyklos (pridedama);

 Rokiškio kūno kultūros ir sporto centro (pridedama);

 Rokiškio Rudolfo Lymano muzikos mokyklos (pridedama);

 VšĮ Rokiškio jaunimo centro (pridedama).

 Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Danutė Kniazytė

Rokiškio rajono savivaldybės tarybai

**SPRENDIMO PROJEKTO „DĖL PRITARIMO ROKIŠKIO RAJONO NEFORMALIOJO ŠVIETIMO ĮSTAIGŲ 2019 METŲ VEIKLOS ATASKAITOMS“ AIŠKINAMASIS RAŠTAS**

 **Parengto sprendimo projekto tikslai ir uždaviniai.**

 Teikiamo sprendimo projekto tikslas yra pateikti Rokiškio rajono savivaldybės neformaliojo švietimo įstaigų 2019 metų veiklos ataskaitas.

 Teikiamo sprendimo projekto uždavinys yra gauti savivaldybės tarybos pritarimą teikiamoms Rokiškio rajono savivaldybės neformaliojo švietimo įstaigų 2019 metų veiklos ataskaitoms.

 **Šiuo metu esantis teisinis reglamentavimas.**

 Lietuvos Respublikos vietos savivaldos įstatymo 16 straipsnio 2 dalies 19 punktas,

 **Sprendimo projekto esmė.**

 Mokyklų direktoriai ataskaitas rengė pagal Švietimo skyriaus rekomenduotą formą. Ataskaitose pateikti esminiai mokyklų veiklos aspektai: įstaigos pristatymas, organizacinė struktūra, tikslų bei uždavinių įgyvendinimas, mokinių skaičiaus kaita, mokinių pasiekimai neformaliajame švietime, dalyvavimas projektinėje veikloje,ryšiai su kitomis institucijomis,mokyklos finansavimo šaltiniai ir lėšos bei kt.

 **Galimos pasekmės, priėmus siūlomą tarybos sprendimo projektą:**

 **teigiamos**;

 **neigiamos** – nenumatyta.

 **Kokia sprendimo nauda Rokiškio rajono gyventojams.**

 Švietimo įstaigų direktoriai – atsakingi darbuotojai, kurie vykdo teisės aktų reikalavimus. Direktoriai parengė metines veiklos ataskaitas, kuriose pateikti esminiai mokyklų veiklos aspektai. Direktorių pateiktos ataskaitos suteikia rajono gyventojams galimybę išsamiau susipažinti su šių įstaigų veikla.

 **Finansavimo šaltiniai ir lėšų poreikis**.

 Sprendimui įgyvendinti lėšų nereikės.

 **Suderinamumas su Lietuvos Respublikos galiojančiais teisės norminiais aktais.**

 Projektas neprieštarauja galiojantiems teisės aktams.

 **Antikorupcinis vertinimas.**

 Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vyriausioji specialistė Danutė Kniazytė